Kulħadd Moħħu Mistrieħ b'Gonzi! B'Apoloġija lil Alex Cutajar Skond l-aħħar servej tal-Maltatoday ippubblikat il-Ħadd li għadda, il-maġġoranza tan-nies ta' 46% jaqblu li għandha ssir elezzjoni. 40.6% min-nies jafdaw lil Dr. Joseph Muscat aktar minn Dr. Gonzi li tilef 6.5% ta' kemm kienu jafdawħ nies u spiċċa b'rata ta' 28.3%. Jidher li ħafna ma belgħux l-elezzjoni finta għall-mexxej tal-PN u fil-fatt ħassewhom insultati bil-fatt li Gonzi se jkun qed itellaq waħdu! In-nies li ħadu sehem fis-servej urew biċ-ċar li m'għandhomx "moħħhom mistrieħ" bit-tmexxija ta' Gonzi u lanqas jaħsbu li għandu "par idejn sodi" kemm minħabba t-telf tal-kredibilita' ta' Gonzi u l-fatt li l-partit tiegħu tilef 3.7% tal-popolarita' minn nofs Jannar li għadda. Min-naħa tal-PL dan żied fil-popolarita' u qed jgħaddi lill-PN b'13% li juri li l-politika tal-PN ta' ggranfar akkost ta' kollox mal-poter mhux jinżel tajjeb mal-poplu. Dawn il-figuri m'għandhomx jittieħdu bħala vanġelu, iżda juru biċ-ċar li aktar nies qed jgħarfu l-messaġġ ta' Joe Muscat u qed jindunaw li l-PL verament tinteressaħ l-istabbilita' tal-pajjiż, filwaqt li Gonzi mar biex isolvi problem fil-partit minkejja li l-problema tiegħu hija waħda parlamentari.
B'Gonzi Moħħok Mistrieħ